वो गुएन गियाप
वौ ङ्युएन ज़ाप (वियतनामी : Võ Nguyên Giáp ; 25 अगस्त 1911 – 4 अक्टूबर 2013) वियतनाम पीपुल्स आर्मी के जनरल तथा वियतनाम के राजनेता थे। वे गुरिल्ला रणकौशल के जरिये अमेरिका और फ्रांस की सेना को भी पराजित करने और वियतनाम की स्वतंत्रता की लड़ाई में अहम योगदान देने वाले प्रसिद्ध जनरल थे। उन्होने फ्रांस और अमेरिका को शिकस्त देने में महत्वपूर्ण भूमिका निभाकर 20 वीं सदी का सबसे महत्वपूर्ण भूमिका निभाकर सदी का सबसे महत्वपूर्ण कमांडर बनने का दर्जा हासिल किया। वियतनाम में जनरल ज़ाप का स्थान उपनिवेशवाद के खिलाफ संघर्ष करने वाले हो ची मिन्ह के बाद है। नाटे कट के ज़ाप ने औपचारिक सैन्य प्रशिक्षण नहीं लिया था। उन्हें इतिहासकारों ने मांटगोमरी रोमेल और मैकआर्थर के समकक्ष रखा है।